બીજા પીમાં પ્રોટેકશન એટલે સાવચેતીમાં સગર્ભા મહિલા, નાના બાળકો, વૃદ્ધો, મેદસ્વી લોકો અને લાંબી બીમારીથી પીડાતા લોકોએ ખાસ તકેદારી રાખવી, અશકત હૃદય, કીડની અને કેન્સર જેવા દર્દીઓએ હિટવેવમાં તકેદારી રાખવી વધારે શ્રમ પડે તેવા કામ કરવા નહીં, દિવસ દરમિયાન શ્રમિકો તથા સતત તડકામાં કામ કરતા લોકોને થોડા થોડા સમયે છાંયડો તથા ઠંડકવાળી જગ્યાએ આરામ કરાવવો, કામ કાજના સ્થળે પીવાના પાણીની વ્યવસ્થા રાખવી, દિવસ દરમિયાન બંધ વાહનોમાં મુસાફરી કરવી ટાળવી, ઘરમાં સ્ત્રીઓએ બપોરની રસોઈ બનાવવાનો સમય વહેલો કરી નાખવો અને રસોઈ બનાવતી વેળાએ હવાની અવર-જવર રહે તે તેવી વ્યવસ્થા રાખવી, ચા-કોફી કે અન્ય કેફી પીણાનો ઉપયોગ ટાળવો, દૂધ તથા માવાની મીઠાઈનો ઉપયોગ કરવો નહીં, વાસી તળેલા અને વધુ પ્રોટીનવાળો ખોરાક લેવાનું શકય હોય ત્યાં સુધી ટાળવું.